ฟิลิปปินส์ขาดดุลการค้าเพิ่มขึ้นในเดือนพ.ย. หลังยอดนำเข้าพุ่ง 10.1%
ฟิลิปปินส์ขาดดุลการค้าเพิ่มขึ้นในเดือนพ.ย. หลังยอดนำเข้าพุ่ง 10.1%
26 ม.ค. 2559

สำนักงานสถิติแห่งชาติของฟิลิปปินส์ เปิดเผยว่า ฟิลิปปินส์มียอดขาดดุลการค้าเพิ่มขึ้นในเดือนพ.ย. หลังยอดนำเข้าปรับตัวสูงขึ้น โดยฟิลิปปินส์มียอดขาดดุลการค้าเพิ่มขึ้นแตะ 976.9 ล้านดอลลาร์ในเดือนพ.ย.2558 เมื่อเทียบกับเดือนพ.ย.2557 ที่ระดับ 361.4 ล้านดอลลาร์ในปีก่อน
สำหรับยอดนำเข้าของฟิลิปปินส์ปรับตัวเพิ่มขึ้น 10.1% แตะที่ 6.09 พันล้านดอลลาร์ในเดือนพ.ย. เมื่อเทียบกับเดือนพ.ย.2557 ที่ระดับ 5.54 พันล้านดอลลาร์ เนื่องจากการนำเข้าที่เพิ่มขึ้นในผลิตภัณฑ์อิเล็กทรอนิก และอุปกรณ์ทีใช้ในอุตสาหกรรม โทรคมนาคม และการขนส่ง ส่วนยอดนำเข้าสะสมตั้งแต่เดือนม.ค.-พ.ย. แตะที่ 6.263 หมื่นล้านดอลลาร์ เพิ่มขึ้น 4.5% จากปีก่อน
ส่วนยอดส่งออกในเดือนพ.ย.อยู่ที่ 5.12 พันล้านดอลลาร์ โดยจีนยังคงเป็นตลาดนำเข้ารายใหญ่ของฟิลิปปินส์ โดยมีสัดส่วน 17% ของการนำเข้าทั้งหมดจากต่างประเทศ